text: Joaquim Forn demana a Puigdemont que no es presenti com a president per no empitjorar les coses
  L'exconseller li transmet directament que ser investit durant unes hores no compensa córrer el risc de perpetuar el 155
  CatalunyaPolíticaZPortada DerechaZResto 26 Gener, 2018 CatDialeg.cat 0
  Inici » Historic » Joaquim Forn demana a Puigdemont que no es presenti com a president per no empitjorar les coses
  El programa de Al Rojo Vivo de La Sexta d'ahir va informar que Joaquim Forn s'ha posat en contacte directament amb Carles Puigdemont per demanar-li que descarti la possibilitat de ser investit com a president de la Generalitat (a partir del minut 2:27:30 del vídeo). Segons informava la periodista Ana Pastor, Forn li hauria dit que "podrà ser investit durant unes hores o durant uns minuts, però no podrà ser president", i per aquest motiu, la investidura de Puigdemont posaria en risc que es perpetuï el 155 i que es torni a entrar de nou a un bucle en el qual les institucions catalanes no estarien en mans d'un govern escollit legítimament pel poble de Catalunya, sinó pel govern espanyol.
  Segons els periodistes de La Sexta, Jordi Sànchez, president de l'ANC i diputat a la llista de Junts per Catalunya, tindria la mateixa opinió que Forn, tot i que en el seu cas no li hauria fet arribar directament el seu missatge a Puigdemont, sinó que hi estaria reflexionant al respecte.
  Els dos presos sostenen que si Puigdemont finalment és investit president de la Generalitat, sigui per via telemàtica o via presencial (la qual cosa comportaria la seva detenció immediata), es perdria una gran oportunitat per passar a la següent fase.
  La Sexta va ser l'encarregada de fer pública aquesta informació. Aquest fet té molta rellevància degut a la importància de les dues persones que han emès l'opinió. Els dos membres de la llista del president que estan a la presó (encara que Joaquim Forn ja hagi renunciat al seu acte de diputat), li demanen directament al candidat a la presidència que es repensi la seva posició. Per la seva banda, TV3 va ometre aquesta informació.
  El govern espanyol es compromet amb Colau per reactivar les obres de la Sagrera
  Reaccions polítiques a Twitter de l'empresonament de Sánchez i Cuixart
  L'Ajuntament passa part de la factura de neteja dels desperfectes de la cera a la Diagonal a l'ANC i Òmnium